તમે પલંગમાંથી સ્પ્રિંગની જેમ બેઠાં થઈ ગયાં. રડી રડીને થાકેલી તમારી નજર પતિ દિલસુખની ભાવનિર્ઝરી સમંદરી આંખોમાં ઊતરવા લાગી. તમે જોકે જાણતાં હતાં કે હવે આવું પુનરાવર્તન શક્ય નથી અને એની તમને કોઈ જરૂર પણ નો’તી. પરંતુ વિશ્વાસની પ્રતિકૃતિ સમા આ પતિ દિલસુખની દિલ દિલેરી સામે તમારું મસ્તક શરમના ભારથી ભારે થઈ ઝૂકી ગયું. એ જીદ અને જક, સ્વાર્થ અને ઘમંડ ફગાવી તમે પતિ દિલસુખના ચરણોમાં ઢગલો થઈ ગયાં અનિતા, તમે ઢગલો થઈ ગયાં.